《玉楼春 其二 宿庆元县石龙寺听雨》
清代·俞士彪

凄风淅淅穿窗槅。灯怯春寒容易黑。檐声滴碎故乡心，应是石龙中夜泣。

嘈嘈滩水流偏急。约略山城更漏滴。溪桥明日草青青，惆怅归途何处觅。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。